open-index/open-wikipedia-markdown huggingface dataset:
Everything Is Wrong

***Everything Is Wrong*** je tretí štúdiový album amerického elektronického hudobníka Mobyho, ktorý bol vydaný 14. marca 1995 cez Mute v Spojenom kráľovstve a v Spojených štátoch cez Elektra. Bol vydaný s limitovanou edíciou bonusového disku s ambientnou hudbou s názvom *Underwater*. V januári 1996 bol vydaný 2 CD remixový album pomenovaný *Everything Is Wrong: Non-Stop DJ Mix by Evil Ninja Moby* alebo *Everything Is Wrong: Mixed! Remixed!* cez Mute.

## Zoznam skladieb

## Zdroj

Kategória:Hudobné albumy z 1995
Kategória:Albumy Mobyho
N-Trance

**N-Trance** je anglická tanečná skupina, ktorú založili Kevin O'Toole a Dale Longworth v roku 1990. Skupina je známa svojimi európskymi hitmi "Set You Free" a "Electronic Pleasure", a taktiež s cover verziami disco hitov zo 70-tych rokov ako sú "Stayin' Alive", "D.I.S.C.O.", "Shake Ya Body" a "Da Ya Think I'm Sexy?". Úspešne mali v anglicku 14 rebríčkových hitov počas rokov 1994 – 2004.

## Diskografia

* 1995 *[[Electronic Pleasure]]*
* 1998 *[[Happy Hour]]*
* 2001 *[[The Best of N-Trance 1992 – 2002]]*
* 2009 *[[The Mind of the Machine]]*

## Zdroj


Kategória:Anglické elektronické hudobné skupiny
Kategória:Anglické house hudobné skupiny
Kategória:Britské eurodance hudobné skupiny
Kategória:Hudobné skupiny z 1990
Electronic Pleasure

Electronic Pleasure je debutový album anglickej tanečnej skupiny N-Trance. Bol vydaný v anglicku, kde bol vydaný v novembri 1995 pod vydavateľstvom All Around the World a v amerike, kde bol vydaný v marci 1996 pod vydavateľstvom Radikal Records. 

## Zoznam skladieb



Kategória:Hudobné albumy z 1995
Kategória:Albumy skupiny N-Trance
Katarzia (album)

***Katarzia*** je názov tretieho štúdiového albumu slovenskej kapely Nocadeň. Tento album dňa 24. septembra 2003 vydalo hudobné vydavateľstvo BGM Ariola.

## Zoznam skladieb

## Referencie

Kategória:Albumy Nocadeň
Kategória:Hudobné albumy z 2003
Ozbrojené sily Ukrajiny

**Ozbrojené sily Ukrajiny** (; skratka: ) sú ozbrojené sily Ukrajiny. Všetky vojenské a bezpečnostné sily krajiny, vrátane ozbrojených síl, sú pod velením prezidenta Ukrajiny a podliehajú dohľadu stálej parlamentnej komisie Verchovnej rady.

Organizačne sa delia na pozemné vojsko, vzdušné sily, vojenské námorníctvo, námornú pechotu, výsadkovo-útočné vojsko, sily špeciálnych operácií, sily teritoriálnej obrany a sily bezpilotných systémov. Ukrajinské námorníctvo zahŕňa okrem vlastných námorných síl aj ukrajinské námorné letectvo. Ukrajinská námorná stráž zabezpečuje pobrežnú stráž a je súčasťou služby pohraničnej stráže a nie je podriadená námorníctvu. Ukrajinské sily protivzdušnej obrany boli pôvodne samostatnou zložkou zodpovedajúcou za protivzdušnú obranu od svojho vzniku v roku 1991 až do zlúčenia s letectvom v roku 2004.

Kvôli ruskej vojenskej intervencii na Ukrajine v roku 2014 prezident poveril gubernátorov oblastí Ukrajiny vytvorením dobrovoľníckych jednotiek v rámci vládnych síl teritoriálnej obrany. Spočiatku tieto jednotky dostávali minimálne financie z regionálnych rozpočtov a väčšinou boli odkázané na dary. V novembri 2014 bola väčšina práporov teritoriálnej obrany integrovaná do ukrajinských pozemných síl. Národná garda Ukrajiny slúži ako polovojenská záložná zložka Ozbrojených síl Ukrajiny.

Po krvavých udalostiach na Majdane v roku 2014 Ukrajina zvýšila počet príslušníkov svojich ozbrojených síl na 204 000 vojakov (+ 46 000 civilných zamestnancov), nepočítajúc do toho ďalšie sily, ako sú pohraničná stráž (53 000), novovytvorená Národná garda Ukrajiny (60 000) alebo bezpečnostná služba. V roku 2021 mali ukrajinské ozbrojené sily asi 246 445 mužov a žien (z toho 195 626 príslušníkov vojenského personálu). Boli druhou najväčšou armádou v regióne po ruských ozbrojených silách.

## Referencie

## Iné projekty

## Externé odkazy
* Ozbrojené sily Ukrajiny na oficiálnej stránke ukrajinského ministerstva obrany 

## Zdroj


Kategória:Vojsko na Ukrajine
FK PARI Nižný Novgorod

**FK PARI Nižný Novgorod** je ruský futbalový klub sídliaci v Nižnom Novgorode. Klub bol založený 1. júna 2015 pod názvom Volga-Olimpiyets.   

## Historické názvy klubu

* 2015 - 2016 - **Volga-Olimpiyets**
* 2016 - 2018 - **Olympionik**
* 2018 - 2022 - **FK Nižný Novgorod**
* 2022 - súčasnosť - **FK PARI Nižný Novgorod** (od roku 2022 je              ----  ).

## Úspechy klubu
Beňuška (vrch v Nízkych Tatrách)

**Beňuška** () je vrch v Nízkych Tatrách. Leží nad Braväcovom, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Banskobystrickom kraji, v okrese Brezno a zasahuje na katastrálne územie obcí Braväcovo a Jarabá. Najbližšími sídlami sú západne ležiaca Jarabá, južne sa nachádza Braväcovo a juhovýchodne Bacúch, severne je situované horské sedlo Čertovica. Masív patrí do Národného parku Nízke Tatry.

## Opis
Beňuška je súčasťou rázsochy, ktorá vybieha z masívu Čertovej svadby () v hlavnom hrebeni juhozápadným smerom na Zúbru (). Severným smerom sa nachádza horské sedlo Čertovica, no tiež Sedlom za Lenivou oddelený vrch Čertova svadba, Končisté () a Lajštroch (), západne je Besná (), Zúbra a Čučoriedková (), južne susedí Kečka () a východne Biela skala (), Vrchbánsky grúň () a Babina (). Masív patrí do povodia Hrona, kde vodu z východných svahov odvádza potok Leňuška, z juhozápadných Beňuška a západných Štiavnička. Vrcholom vedie značený turistický chodník z Braväcova.

### Výhľady
Vrcholovú časť pokrýva nesúvislý riedky porast, ktorý umožňuje kruhový rozhľad. Je tak možné pozorovať okolité vrcholy Nízkych Tatier, no tiež Vysoké a Západné Tatry, Kremnické vrchy, Poľanu, Veporské a Stolické vrchy.

## Prístup
* po  zelenej značke:
** od juhu z obce Beňuš cez Braväcovo
** od severu z rázc. Sedlo za Lenivou (križovanie s Cestou hrdinov SNP):
* po  červenej značke (Cesta hrdinov SNP) cez Sedlo za Lenivou:
** od severu z horského sedla Čertovica
** od severovýchodu z Bacúšskeho sedla

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Braväcovo
Kategória:Jarabá
Milovský rybník

**Milovský rybník** je rybník, ktorý sa nachádza v osade Milovy patriacej do obce Sněžné v okrese Žďár nad Sázavou v Kraji Vysočina. Geograficky sa nachádza v Milovskej kotline v pohorí Žďárské vrchy patriacom do Hornosvrateckej vrchoviny.

## Popis rybníka a jeho histórie
Milovský rybník sa nachádza v Milovoch v rekreačnej oblasti na území Chráněnej krajinnej oblasti Žďárské vrchy. Rybník bol založený v roku 1610 Vilémom Dubským z Třebomyslic. Rybník má plochu 6,5 ha a jeho najväčšia hĺbka dosahuje 4 m. Brehy rybníka sú poväčšinou trávnaté. Pri rybníku sa nachádza Hotel Orea Resort Devět skal a tiež kep Milovy a niekoľko ďalších rekreačných zariadení. Prístup k rybníku a parkovanie nie sú spoplatené. Areál rybníka je významným rekreačným strediskom.

Zdrojom vôd rybníka je Černý potok, prítok rieky Svratky (povodie riek Dyje a Moravy). Milovský rybník je súkromným rybárskym revírom. V rokoch 2021 a 2022 rybník s okolím prešli stavebnou rekonštrukciou a revitalizáciou v súlade s ochranou vzácneho a chráneného Rdestu alpského.

Milovský rybník je východiskom turistických trás na okolné skaly Dráteničky, Malínská skála, Černá skála, Bílá skála, Devět skal, Čtyři palice a Milovské perničky.

## Galéria

Súbor:Milovský rybník v pozadí Malinská Skála, Milovy.jpg|Večer pri Milovskom rybníku (v pozadí Malinská Skála)
Súbor:Milovy, rybník 01.jpg
Súbor:Milovy, rybník 02.jpg
Súbor:Milovy, rybník 04.jpg
Súbor:Milovy, rybník 07.jpg


## Referencie

## Iné projekty

## Zdroj
* 

Kategória:Rybníky v Kraji Vysočina
Kategória:Sněžné (okres Žďár nad Sázavou)
Kategória:Vodstvo okresu Žďár nad Sázavou
Kategória:Vzniklo v 1610
Tetrahydrometánopterín

**Tetrahydrometánopterín** (**THMPT**, ****) je koenzým vystupujúci v metanogenéze. Je to nosič jednouhlíkovej skupiny, ktorá sa redukuje na metylovú skupinu pred prenosom na koenzým M.

Tetrahydrosarcinapterín (THSPT, H4SPT) je modifikovaná forma THMPT, kde je na 2-hydroxyglutarátový koniec naviazaná glutamylová skupina.

## Redukcia C1 skupín
''N''-Formylmetánofurán funguje ako donor C1 skupiny na N5 pterínu, čím vzniká formyl-THMPT. Táto formylová skupina potom interamolekulárne kondenzuje, čím vzniká metenyl-THMPT+, ktorý sa potom redukuje na metylén-THMPT. Metylén-THMPT sa následne premieňa na metyl-THMPT. V tejto reakcii vystupuje ako zdroj elektrónov koenzým F<sub>420</sub> a reakciu katalyzuje F<sub>420</sub>-dependentná metylén-THMPT reduktáza. Metyl-THMPT potom funguje ako donor metylovej skupiny na koenzým M, čo je reakcia katalyzovaná metyl-THMPT koenzým M metyltransferázou.

## Porovnanie s tetrahydrofolátom
THMPT je príbuzný tetrahydrofolátu (THFA, H4FA). Najdôležitejším rozdiel medzi THMPT a THFA je, že THFA má vedľa fenylového kruhu karbonylovú skupinu, ktorá odťahuje elektróny. Kvôli tomu je redukcia metenyl-THMPT v porovnaní s metenyl-THFA náročnejšia. Redukciu metenyl-THMPT katalyzuje tzv. hydrogenáza bez železosírneho klastru. Tento názov ju odlišuje od takzvaných len Fe hydrogenáz, ktoré obsahujú Fe-S klaster.

## Referencie

## Zdroj

Kategória:Kofaktory
Kategória:Pteridíny
Ikony

::*Ikony je aj množné číslo slova ikona, pozri [[ikona]].*

***Ikony*** je názov piateho štúdiového albumu slovenskej kapely Nocadeň. Tento album dňa 6. októbra 2008 vydalo hudobné vydavateľstvo Universal Music.

## Zoznam skladieb

## Referencie

Kategória:Albumy Nocadeň
Kategória:Hudobné albumy z 2008
Pyrolochinolínchinón

**Pyrolochinolínchinón,** **PQQ** alebo **metoxatín** je redoxný kofaktor a antioxidant. Nachádza sa v pôde a v ovocí, napríklad v kivi, a takisto v ľudskom materskom mlieku. 

Enzýmy, ktoré obsahujú PQQ, sa nazývajú **chinoproteíny**. Chinoproteínová glukózadehydrogenáza, jeden z chinoproteínov, sa používa v glukózových senzoroch. PQQ stimuluje rast baktérií. Hovorí sa, že prijímanie PQQ ako potravinového doplnku podporuje mitochondriálnu biogenézu. Okrem bakteriálnych metaloenzýmov existuje i niekoľko cicavčích enzýmov, ktoré ho využívajú, vrátane lyzyloxidázy.****

## História
PQQ objavil J. G. Hauge ako tretí redoxný kofaktor po nikotínamide a flavíne v baktériách (aj keď predpokladal, že je to naftochinón). Anthony a Zatman takisto našli neznámy redoxný kofaktor v alkoholdehydrogenáze. V roku 1979 Salisbury s kolegami a Duine s kolegami extrahovali túto prostetickú skupinu z metanoldehydrogenázy metylotrofných organizmov a identifikovali jej molekulárnu štruktúru. Adachi a kolegovia zistili, že PQQ sa nachádza aj v organizmoch rodu *[[Acetobacter]]*.

## Biosyntéza
Zaujímavým aspektom PQQ je jeho biosyntéza u baktérií, ktorá začína ribozomálne syntetizovaným peptidom (pomocou translácie), PqqA. V prvom kroku biosyntézy sú glutamát a tyrozín v PqqA prepojené pomocou radikálového SAM enzýmu PqqE. Snaha o pochopenie syntézy PQQ viedla k rozšíreniu znalostí a záujmu o radikálové SAM enzýmy a ich schopnosti upravovať bielkoviny. Takisto bola objavená analógická metabolická dráha závislá na radikálových SAM enzýmoch, ktorá vedie k syntéze údajného elektrónového prenášača mykofaktocínu, ktorý vzniká z valínu a tyrozínu v prekurzorovom peptide MftA.

## Kontroverzia s označením „vitamín“
Vedecký časopis *[[Nature]]* publikoval v roku 2003 článok od Kasaharu a Kata, ktorý v princípe tvrdil, že PQQ je nový vitamín, a v roku 2005 článok od Anthonyho a Fentona, ktorý tvrdil, že článok z roku 2003 robil chybné a nepodložené závery. Článok od Brucea Amesa v časopise *The Proceedings of the National Academy of Sciences* z roku 2018 označil PQQ ako „vitamín dlhovekosti“, ktorý nie je nutný pre okamžité prežitie, ale nutný pre udržanie dlhodobého zdravia.

## Biosenzory
Enzýmy využívajúce PQQ, napríklad PQQ dependentné dehydrogenázy, je možné využiť v biosenzoroch s ampérometrickým stanovením.

## Referencie


## Zdroj

Kategória:Kofaktory
Kategória:Trikarboxylové kyseliny
Codex revúcky B

**Codex revúcky B: Altschlawische Sagen und Pannonien** alebo tiež **Zbierka revúcka B: povesti starých Slovanov z Panónie**, je najstaršia známa zbierka slovenských ľudových rozprávok. Ide o rukopisnú zbierku, napísanú v Revúcej roku 1840 Samuelom Reussom. Zbierka obsahovala štyri hlavné texty, štyri vedľajšie texty a poznámky k jednotlivým rozprávkam.

## Texty
Na začiatku zbierky boli napísané štyri rozprávky, tri z nich mali pripísané poznámky.

# **Prvá rozprávka (O Dragomírovi)**: ATU typ 326, tento príbeh spracoval Pavol Emanuel Dobšinský v roku 1881 pod názvom Nebojsa. Rozprávka pochádza z Užskej župy.
# **Druhá rozprávka (Lomidrevo)**: ATU typ 301, príbeh bol spracovaný P.E. Dobšinským v roku 1858, ktorý príbeh spojil s podobným príbehom od autora E.J.V. Šparnensisa, pod názvom Valibuk a vytvoril tak rozprávku Lomidrevo alebo Valibuk. Rozprávka pochádza zo Zvolenskej župy.
# **Tretia rozprávka ( Jeden chudobný syn)**: ATU typ 560, spracoval Dobšinský v roku 1880 pod názvom Chudobných rodičov syn. Rozprávka pochádza z Novohradskej župy.
# **Štvrtá rozprávka ( Lakomec skamenel)**: v ATU katalógu nemá zastúpenie, spracované až v roku 1977 Jánom Domastom ako Vrece, čo sa nemohlo naplniť. Povesť z obce Turík v Liptovskej župe. Nemala poznámky, zaberala iba jednu stranu a bola citovaná z Korabinského Geografa.

Zbierka ešte obsahovala text o založenej duši spracovaný Dobšinským, poznámky, zápisy o pálení čarodejníc a text o obci Kraskovo.

## Zdroje
https://zlatyfond.sme.sk/dielo/5022/Polivka_Novely-a-poviedky/28

https://zlatyfond.sme.sk/dielo/5016/Polivka_O-sberateloch-a-sbierkach-slovenskych-rozpravok/3

https://zlatyfond.sme.sk/dielo/5017/Polivka_Rozpravky-s-zivly-nadprirodzenymi-I/2

https://www.sav.sk/journals/uploads/01311139--SL-2007-5-Pacalova-383-393.pdfhttps://www.researchgate.net/publication/332196702_Ad_fontes_The_Codices_of_Revuca/fulltext/5ca601b5a6fdcca26dfd6c41/Ad-fontes-The-Codices-of-Revuca.pdf

Kategória:Rozprávky
Kategória:Rukopisy
Misgendering

**Misgendering** je anglický termín, ktorý označuje použitie nesprávnych zámen alebo nevhodného oslovenia pri oslovovaní trans osôb alebo pri rodovej diverzite. Zahŕňa tiež používanie výrazov s nesprávnym rodovým kontextom, používanie nesprávnych gramatických kategórií, odmietanie príležitostí pre ľudí iného pohlavia. Misgendering sa môže stať omylom, ľahostajnosťou alebo zámerne (čiže ako prejav transfóbie, tým je termín spojený s deadnamingom). Sloveso *misgender* je dokladované od roku 1989. V češtine sa vyskytuje (aj) ako *misgenderovat*.

## Efekt
Častý misgendering vedie k vyčerpanosti a demoralizácii, trans a nebinárni ľudia sa musia rozhodovať či misgendering opravovať. Pri dennom výskyte misgendering môže negatívne ovplyvniť mentálne zdravie trans a nebinárnych ľudí. „LGBT+ ľudia sú náchylnejší na čelenie diskriminácii a zaujatosti aj zo strany zdravotníckeho personálu. V krajinách, ktoré neuznávajú zväzky rovnakého pohlavia, sa objavuje dokonca strach zo zatknutia či násilia. Následkom toho prichádzajú o možnosť, aby sa im dostala dostupná a kvalitná lekárska starostlivosti. Predchádzajúca skúsenosť s diskrimináciou, stigmou, misgenderingom a nedobrovoľnými procedúrami ich môže napokon celkom odradiť od vyhľadania zdravotnej pomoci.“

Misgendering je formou mikroagresie voči trans a nebinárnym ľuďom.

## Referencie

## Pozri aj
* deadnaming
* transfóbia

## Externé odkazy
*  Sabra L. Katz-Wise, PhD o Misgenderingu

Kategória:Rodová identita
Kategória:Transfóbia
Kategória:Mená
Kyselina 5,10-metyléntetrahydrolistová

**Kyselina 5,10-metyléntetrahydrolistová** je kofaktor niekoľkých biochemických procesov. Je to derivát kyseliny listovej. V prírode sa vyskytuje v podobe diastereoméru (*6R*)-5,10-metylén-THF. Jej konjugovanou zásadou je **5,10-metyléntetrahydrofolát** (**''N5,N10''-metyléntetrahydrofolát**, **5,10-CH<sub>2</sub>-THF**, **MTHF**).

MTHF vystupuje ako intermediát v metabolizme jednouhlíkových skupín a premieňa sa na 5-metyltetrahydrofolát, 5-formyltetrahydrofolát a metenyltetrahydrofolát. Je to substrát pre enzým metyléntetrahydrofolátreduktázu (MTHFR). Vzniká hlavne v reakcii tetrahydrofolátu so serínom, ktorú katalyzuje serínhydroxymetyltransferáza.

## Vybrané funkcie
### Detoxifikácia formaldehydu
MTHF je intermediát pri detoxifikácii formaldehydu.

### Biosyntéza pyrimidínov

MTHF je jednouhlíkový donor pre tymidylátsyntázu, ktorá katalyzuje metyláciu deoxyuridínmonofosfátu (dUMP) na tymidínmonofosfát (TMP). Tento kenzým je nutný pre biosyntézu tymidínu. MTHF je kofaktorom v reakcii tymidylátsyntázy i tymidylátsyntázy (FAD).

### Biomodulácia
(*6R*)-MTHF je biomodulátor, u ktorého bolo ukázané, že podporuje žiadaný cytotoxický protinádorový efekt fluorouracilu (5-FU) a je schopný obísť metabolické dráhy vyžadované ostatnými folátmi (napr. leukovorínom), ktoré sú nutné na ich aktiváciu. Aktívny metabolit aktuálne prechádza klinickými skúškami v kombinácii s 5-FU pre pacientov s kolorektálnym karcinómom. 

## Referencie

## Pozri aj
* 5,10-Metenyltetrahydrofolát

## Zdroj

Kategória:Kofaktory
Kategória:Foláty
Hejdlovský potok (prírodná pamiatka)

**Hejdlovský potok** je prírodná pamiatka v okrese Český Krumlov. Nachádza sa v Blanskom lese, pozdĺž Hejdlovského potoka pri severovýchodnom okraji dedinky Hejdlov, 3 km severovýchodne od Chvalšín. Je súčásťou CHKO Blanský les.

Predmetom ochrany je prirodzený tok Hejdlovského potoka s jaseňovo-jelšovými luhmi, vlhkými ostricovými a bodliakovými lúkami a s výskytom ohrozených druhov rastlín kýchavicou bielou, vstavačovcom májovým, prilbicou pestrou, kamzičníkom rakúskym a chrastavcom lesným. Ďalšími rastlinnými druhmi sú krkoška chlpatá, záružlie močiarne, pichliač zelinový, kostihoj hľuznatý, prvosienka vyššia, škarda močiarna. Ojedinele sú zastúpené tiež vlhké bezkolencové lúky.

## Referencie


## Iné projekty

## Zdroj

Kategória:Chránené územia v okrese Český Krumlov
Kategória:Chránená krajinná oblasť Blanský les
Kategória:Povodie Vltavy
Kečka (vrch v Nízkych Tatrách)

**Kečka** () je vrch v Nízkych Tatrách. Leží nad Braväcovom, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Banskobystrickom kraji, v okrese Brezno a na katastrálnom území obce Braväcovo. Najbližšími sídlami sú na západe ležiaca Jarabá, južne sa nachádza Braväcovo a juhovýchodne Bacúch. Severne je v hlavnom hrebeni situované horské sedlo Čertovica. Masív patrí do Národného parku Nízke Tatry.

## Opis
Kečka je súčasťou rázsochy, ktorá vybieha z masívu Čertovej svadby () v hlavnom hrebeni juhozápadným smerom na Zúbru (). Tvorí predvrchol Beňušky (), ktorej masívu je súčasťou. Je oddelená plytkým sedlom severným smerom, kde leží tiež vrch Čertova svadba, Končisté () a Lajštroch (), západným sa nachádza Besná (), Zúbra a Čučoriedková (), južne sa rozprestiera Horehronské podolie a východne dominuje Biela skala (), Vrchbánsky grúň () a Babina (). Masív patrí do povodia Hrona, kde vodu z východných svahov odvádza potok Leňuška, z južných Hlboká a západných Beňuška. Vrcholom vedie značený turistický chodník z Braväcova.

### Výhľady
Vrcholovú časť pokrýva nesúvislý riedky porast, ktorý umožňuje kruhový rozhľad. Je tak možné pozorovať okolité vrcholy Nízkych Tatier, no tiež časť Vysokých a Západných Tatier, Kremnické vrchy, Vtáčnik, Poľanu, Veporské a Stolické vrchy.

## Prístup
* po  zelenej značke:
** od juhu z obce Beňuš cez Braväcovo
** od severu z rázc. Sedlo za Lenivou (križovanie s Cestou hrdinov SNP) cez Beňušku
* po  červenej značke (Cesta hrdinov SNP) cez Sedlo za Lenivou:
** od severu z horského sedla Čertovica
** od severovýchodu z Bacúšskeho sedla

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Braväcovo
Retrospektíva (album)

***Retrospektíva*** je názov kompilácie, ktorú v roku 2006 vydalo hudobné vydavateľstvo Sony BMG slovenskej kapele Nocadeň. Album obsahuje, okrem kompilačných reedícií pôvodných skladieb skupiny, aj nahrávku piesne „Nestrieľajte do labutí“ s Katarínou Knechtovou, či päť dovtedy nezverejnených hudobných remixov.

## Zoznam skladieb

## Referencie

Kategória:Albumy Nocadeň
Kategória:Kompilačné albumy z 2006
Chatári

***Chátari*** je slovenský rodinný seriál TV Markíza. Ide o adaptáciu českého seriálu *Osada* z roku 2021 vysielaného na ČT1.

## Obsadenie

## Série

## Časti

### 1. séria (2022 – 2023)

## Referencie

Kategória:Slovenské televízne seriály
Kategória:Televízne seriály TV Markíza
Kategória:Televízne seriály z roku 2022
Josef Vraný (poslanec Ríšskej rady)

**Josef Vraný** ( 28. december 1842 Sušno  – 13. októbra 1901 Mladá Boleslav ) bol rakúsky politik z Čiech, v 2. polovici 19. storočia bol poslancom Ríšskej rady a starosta mesta Mladá Boleslav.

## Biografia
Prekonal polytechnické štúdiá a venoval sa hospodárskej činnosti. Bol statkár. Od roku 1869 žil so slečnou Urbanovou z Chorušic. Manželia mali dve deti (dcéra Božena a syn Bohuslav Vraný, miestodržiteľský koncipista v Žamberku). Pôsobil ako člen kuratória hospodárskej školy v Mladej Boleslavi.  V Boleslavi mu patril najväčší poľnohospodársky dvor (predtým sa volal Haslerov dvor).

Bol aktívny aj politicky. Pôsobil ako starosta rodného Sušna. Zastával aj funkciu okresného starostu v Benátkach nad Jizerou. Neskôr sa stal námestníkom okresného starostu v Mladej Boleslavi. Po istú dobu pôsobil aj ako starosta mesta Mladá Boleslav. Na post starostu Mladej Boleslavi bol zvolený roku 1894. 

V 80. rokoch 19. storočia sa zapojil do zemskej politiky. Vo voľbách v roku 1883 bol zvolený v kúrii vidieckych obcí, volebný obvod Nymburk, Benátky do Českého zemského snemu.

Pôsobil aj ako poslanec Ríšskej rady (celoštátneho parlamentu Predlitavska), kam zasadol v doplňovacích voľbách roku 1886 za kúriu vidieckych obcí v Čechách, obvod Mladá Boleslav, Nymburk atď. Nastúpil 29. septembra 1886 namiesto Jozefa Klímu. Rezignáciu oznámil na schôdzi 24. októbra 1888. V parlamente ho potom nahradil Václav Janda. Vo volebnom období 1885–1891 sa uvádza ako Joseph Vrany, statkár a okresný starosta, bytom Mladá Boleslav.

Na Ríšskej rade sa pridal k Českému klubu, ktorý od konca 70. rokov združoval staročechy, mladočechy, českú konzervatívnu šľachtu a moravských národných poslancov.

Zomrel po krátkej chorobe v októbri 1901 a bol pochovaný na starom mestskom cintoríne v Mladej Boleslavi. Autorom sochárskej výzdoby hrobky bol sochár Bohuslav Schnirch.

## Poznámky


## Referencie

## Iné projekty

Kategória:Úmrtia 13. októbra
Kategória:Úmrtia v 1901
Kategória:Narodenia 24. decembra
Kategória:Narodenia v 1842
Kategória:Osobnosti z okresu Mladá Boleslav
Kategória:Českí politici
Kategória:Českí komunálni politici
Kategória:Poslanci rakúskej Ríšskej rady
Salaš na Čertovici

**Salaš na Čertovici** je rozprávka, ktorú napísal P.E. Dobšinský v roku 1883. V ATU indexe nemá miesto.

## História
Pod názvom Zlá nôcka ju zapísala B. Němcová v knihe Slovenské pohádky a pověsti v roku 1857. Neskôr ju spracoval P. Dobšinský. Už z názvu je jasné, že rozprávka pochádza zo sedla Čertovica, z obce Jarabá.

## Zápletka
Istý pocestný zablúdil v hore a ukryl sa v jednom salaši. O polnoci prišli na salaš valasi. Bača ponúkol pocestného syrom a mliekom, pocestný však tušil, že bača je diabol a nič nechcel. Bača ho prehováral, no jeden z valachov vyskočil a chcel ho hodiť do kotla. Bača mu chcel ten syr čapiť medzi oči, ale pocestný bol rýchlejší a capil mu modlitebnú knižku do tváre. Všetky pekelné mocnosti razom zmizli, a pocestný sa otrasený vrátil domov.

## Zdroje
*https://zlatyfond.sme.sk/dielo/389/Dobsinsky_Prostonarodne-slovenske-povesti-Treti-zvazok/63
*https://zlatyfond.sme.sk/dielo/5043/Nemcova_Slovenske-pohadky-a-povesti-I/19

Kategória:Rozprávky v slovenskom jazyku
Pozemskí astronauti

***Pozemskí astronauti*** je názov šiesteho štúdiového albumu slovenskej kapely Nocadeň. Sedem rokov po vydaní predošlého, *[[Ikony]]* (2008), tento album v roku 2015 vydalo hudobné vydavateľstvo Monitor EMI.

## Zoznam skladieb

## Výroba albumu
* Rasťo Kopina – spev, vokály, tamburína
* Róbert Kopina – gitara, e–bow, vokály
* Peter Gufrovič – bicie nástroje, perkusie
* Boris Mihálik – basová gitara
;Hostia
* Pavol Jakab – basová gitara
* Vladimír Gnepa – programovanie, klávesové nástroje
* Martin Krajčír – klávesové nástroje, programovanie
* Peter Debnár – vokály
* Jakub Tvrdík – klávesové nástroje
* Matúš Pavlík – klávesové nástroje
* Martin Husovský – klávesové nástroje
* Romana Radvanská – spev
* Radovan Česnek – saxofón
* Zuzana Oráčová – husle
* Lenka Bodnárová – husle
* Peter Olejár – viola
* Róbert Kováč – violončelo
* Róbert Bodnár – aranžmány sláčikov
;Produkcia
* Nocadeň – hudobná réžia
* Vladimír Gnepa – hudobná réžia, zvuk, mixovanie
* Vladimír Meller – mastering
* Ján Varhola, Jaroslav Valko – fotografie
* Rasťo Kopina, Petronela Janová, Vladimír Eliáš – obal

## Referencie

Kategória:Albumy Nocadeň
Kategória:Hudobné albumy z 2015
Tetka smrť

**Tetka smrť** je rozprávka zapísaná Pavlom Emanuelom Dobšinským v roku 1880. V indexe ATU má číslo 334 (Dom čarodejnice). Jiří Polívka túto rozprávku označil za skleslú strašidelnú poviedku.

## História
Pavol Emanuel Dobšinský ju napísal 10. marca 1861 do rukopisu Codex revúcky C v Banskej Štiavnici. Neskôr ju spracoval vo svojej tlačenej zbierke rozprávok. Rozprávka pochádza podľa J. Polívku z obce Sobotište na Záhorí.

## Zápletka
 

Vo vianočnom čase idú ľudia na polnočnú omšu. V dome na horách s nimi býva aj dievka, ktorá je veľmi bojazlivá. Nechce ísť o polnoci horou, ale zároveň nechce ostať sama v pustom dome. Domáci jej poradia, že ak sa bude veľmi báť, nech len zakričí z dverí: "Dakto, dakto, poď ku mne." Dievča tak naozaj urobí a z lesa sa ozve odpoveď, nech pripraví kašu. Keď tak následne vykoná, do chalupy príde starena. Dievka si pri jedení kaše všimne, že starena má dlhé ruky, načo jej starena povie, že jej rukám nik neunikne (podobné rozprávke o Červenej čiapočke). Dievka si všimne, že starena má aj dlhé nohy, na čo starena odpovedá, že tie dokážu každého dobehnúť. Potom sa dievka pýta, prečo má starena veľké oči. Starena odpovedá, že tie každého vidia. Keď starena doje poslednú lyžicu kaše, dievka si všimne, že starena má veľmi dlhé zuby. Aj na to dostane dievka odpoveď, a to takú, že jej zuby každého zjedia - aj ju. V tej chvíli starena dievku zje, pretože starena bola celý čas samotná smrtka. Domáci po príchode domov nájdu dievku mŕtvu.

## Komiksové spracovanie
Príbeh o tetke smrti spracoval Miloš Kučera ako komiks.

## Zdroje
*https://zlatyfond.sme.sk/dielo/389/Dobsinsky_Prostonarodne-slovenske-povesti-Treti-zvazok/9
*https://zlatyfond.sme.sk/dielo/5019/Polivka_Rozpravky-s-zivly-nadprirodzenymi-III/31
*https://issuu.com/mlk_comics/docs/dpp01_sk_issuu/s/11512778 

Kategória:Rozprávky v slovenskom jazyku
Mestská hromadná doprava v Bardejove

náhľad|Autobus MHD odstavený na autobusovej stanici
**Mestská hromadná doprava v Bardejove** označuje sieť liniek mestskej hromadnej dopravy v Bardejove, ktorú prevádzkuje akciová spoločnosť SAD Prešov a tvorí ju šesť autobusových liniek. Linky premávajú v čase cca 04:30 – 23:00. Autobusové linky premávajú v pracovných dňoch najviac každých 60 minút, večer a cez voľné dni najviac každých 120 minút.

## Linky

## Vozidlový park

MHD v Bardejove tvorí 9 vozidiel, čiže jeden Tedom Kronos 123 D, dva Tedom C12 D, dva SOR CN 8.5 a štyri autobusy Iveco Urbanway 12M. Vozovňa sa nachádza pri autobusovej stanici.

## Referencie

Bardejov
Rankovský potok

**Rankovský potok** je potok v Košickom regióne, na území obcí Rankovce a Bačkovík v okrese Košice-okolie v Košickom kraji. Nachádza sa na rozhraní geomorfologického celku Slanské vrchy a geomorfologického celku Košická kotlina. Ústi do Oľšavy. Má dĺžku . Rád toku VI. 

## Prameň
Pramení v  v strednej časti územia obce Rankovce, v lesnom extraviláne, na juhozápadnom svahu vrchu *Rankovské skaly* s . Rankovské skaly sú zároveň priestorom prírodnej rezervácie na ochranu skalného komplexu v Slanských vrchoch s typickými spoločenstvami, vzácnymi a ohrozenými druhmi rastlín.

## Opis toku
*Rankovský potok* tečie od prameňa juhozápadným smerom, preteká cez les *Čakove blatá*, vteká do poľnohospodárskeho extravilánu, v  opúšťa extravilán a vteká do intravilánu obce Rankovce, v  opúšťa intravilán a vracia sa do extravilánu obce Rankovce, tok má svoj pôvodný meandrovitý charakter  s príbrežnou vegetáciou, v  opúšťa územie Rankoviec a vteká na územie obce Bačkovík, preteká extravilánom obce Bačkovík, v  opúšťa extravilán a vteká do intravilánu obce Bačkovík, v  opúšťa intravilán a vracia sa do extravilánu obce Bačkovík, v  ústi do Oľšavy ako jej ľavostranný prítok na území obce Bačkovík neďaleko od obecnej hranice s Čakanovcami.

*Rankovský potok* patrí do okresu Košice-okolie v Košickom kraji. Nachádza sa v geomorfologickom celku Slanské vrchy v jeho geomorfologickom podcelku Makovica a v geomorfologickom celku Košická kotlina a v jeho geomorfologickom podcelku Toryská pahorkatina. Nemá prítoky.

## Pôvod názvu
Názov vodného toku *Rankovský potok* má pôvod v názve obce Rankovce, ktorej najstarší záznam sa viaže k roku 1332/5 *Ranc-Rank*, 1427 *Rank*, 1808 *Ránkowce*. Vodný tok *Rankovský potok* pramení na území obce Rankovce a preteká týmto územím. Pôvod názvu obce Rankovce je v osobnom mene *Ranьkь-Ranko* vo význame *včasný* . Z toponyma Rankovce bolo po rozšírení o formant *-ský*, po systémovej redukcii o hlásky *-ce* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Rankovský potok* ako súčasť veľmi početnej skupiny názvov v slovenskej toponymii, najmä hydronymii. 
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Rankovský potok* je jedinečným hydronymom (august 2022).

## Referencie

 
Kategória:Vodné toky v okrese Košice-okolie 
Kategória:Potoky na Slovensku 
Kategória:Vodné toky v Slanských vrchoch
Kategória:Vodné toky v Košickej kotline
Kategória:Rankovce 
Kategória:Bačkovík
Defence Blog

**Defence Blog** je spravodajské webové sídlo v angličtine, ktoré je venované zverejňovaniu informácií o udalostiach v medzinárodnej obrannej, vojenskej a strategickej oblasti. 

Webové sídlo založil tím vedený Dylanom Malyasovom v roku 2013. V súčasnosti má webové sídlo približne 1 milión zobrazení stránky mesačne z približne 150 krajín a je najpopulárnejšie v USA (viac ako 20 % jej publika) a Brazílii (viac ako 10 % jej publika). V súčasnosti je toto webové sídlo citované napr. webovým sídlom ArmyTimes, Military.com a UNIAN.

## Tím
* Dylan Malyasov - spoluzakladateľ a šéfredaktor
* Colton Jones - technologický redaktor
* Min Cheol Gu - reportér v oblasti obrany zaoberajúci sa kórejskými vojenskými správami
* Daisuke Sato - reportér v oblasti obrany zaoberajúci sa správami z regiónu Ázia-Pacifik.

## Zdroje

Kategória:Webové stránky
Nocadeň v divadle

***Nocadeň v divadle*** je názov koncertného albumu slovenskej kapely Nocadeň. Tento album v roku 2018 vydalo hudobné vydavateľstvo Monitor EMI.

Záznam koncertu vznikol 1. mája 2012 na koncerte „Nocadeň v divadle“, ktorý sa konal v štátnom divadle v Košiciach. Ako hosť na ňom vystúpil Vašo Patejdl v skladbe „Zvláštny smútok víťazov“ od skupiny Elán (album *[[Hodina slovenčiny]]*, 1985). Hudobné nástroje pre bonusovú skladbu „Buď moja hviezda“ boli nahrané vo veľkom koncertnom štúdiu Slovenského rozhlasu v Bratislave, spev bol nahrávaný v Štúdiu 7, v Prešove.

## Zoznam skladieb

## Výroba albumu
* Róbert Kopina – gitary, spev
* Rasťo Kopina – spev, klávesy (9, 13, 16, 20)
* Pavol Jakab – basová gitara
* Peter Gufrovič – bicie nástroje
;Hostia
* Radovan Česnek – saxofón (9)
* Vašo Patejdl – spev, klavír (7)
; BV Music s.r.o. – technické zabezpečenie koncertu
* Ing. Peter Gajdoš, Vojtech Velíšek, Marko Bröstl, Mihajlo Džunja – pódiový zvukári
* Vlado Meller – mastering
* Vlado "Randy" Gnepa – mixovanie
;Orchster v Slovenskom rozhlase
* Adrian Kokoš – dirigent (20)
* Peter Zagar – hudobná réžia (20)
* Vlado "Randy" Gnepa – zvuk (20)
* Hubert Geschwandtner – zvuk, mixovanie (20)
;Dizajn
* Katarína Acél Gáliková – fotografie
* Petronela Jannová – obal albumu

## Referencie

Kategória:Albumy Nocadeň
Kategória:Koncertné albumy z 2018
Čertova svadba

**Čertova svadba** () je vrch v Nízkych Tatrách. Leží nad Vyšnou Bocou, približne  severovýchodne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Banskobystrického a Žilinského kraja, okresov Brezno a Liptovský Mikuláš a zasahuje na katastrálne územie obcí Bacúch, Jarabá a Vyšná Boca. Vrch sa nachádza priamo nad horským sedlom Čertovica a najbližšími sídlami sú severne ležiaca Vyšná Boca, západne situovaná Jarabá a juhovýchodne sa nachádza Bacúch. Masív patrí do Národného parku Nízke Tatry.

## Opis
Čertova svadba je súčasťou hlavného hrebeňa medzi horským sedlom Čertovica a Bacúšskym sedlom. Týči sa priamo nad frekventovaným horským priechodom a na jeho severozápadných svahoch je lyžiarske stredisko. Východným smerom sa nachádza Končisté (), Jánov grúň () a Babina (), južným Vrchbánsky grúň (), Beňuška () a Čučoriedková (), západným Lajštroch () a Besná () a severným Chopec () a Fišiarka (). Severnú časť masívu odvodňuje potok Čertovica do Boce v povodí Váhu, juhozápadné odvodňuje potok Štiavnička a juhovýchodné Bacúšsky potok v povodí Hrona. Na vrchol nevedie značený turistický chodník, no traverzom prechádza Cesta hrdinov SNP.

### Výhľady
Vrcholovú časť pokrýva riedky lesný porast, ktorý umožňuje len obmedzený rozhľad. Z vhodných lokalít s nižšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Kremnické vrchy, Poľanu, Veporské a Stolické vrchy.

## Prístup
* po  červenej značke (Cesta hrdinov SNP) traverzom:
** od severu z horského sedla Čertovica západným úbočím
** od východu z Bacúšskeho sedla juhovýchodným úbočím
* po  zelenej značke cez Sedlo za Lenivou od juhu z obce Beňuš cez Braväcovo

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Liptovský Mikuláš
Kategória:Bacúch
Kategória:Jarabá
Kategória:Vyšná Boca
Auróra (album)

***Auróra*** je názov štúdiového albumu slovenskej kapely Nocadeň. Tento album v roku 2019 vydalo hudobné vydavateľstvo Monitor EMI.

## Zoznam skladieb

## Výroba albumu
* Rasťo Kopina – spev, vokály
* Róbert Kopina – gitary, E–Bow, klávesové nástroje, programovanie, basová gitara, vokály
* Vlado "Randy" Gnepa – klávesové nástroje, programovanie
* Boris Mihálik – basová gitara
* Peter Debnár – vokály
* Barbara Repková – vokály
;Produkcia
* Vlado "Randy" Gnepa – hudobná a zvuková réžia, mixovanie
* Vladimír Meller – mastering
* Lýdia Vilková – modelka
* Ján Varchola – fotografie
* Boris Mihálik, Rastislav Mihálik – obal albumu

## Referencie

Kategória:Albumy Nocadeň
Kategória:Hudobné albumy z 2019
Generácia Y (album)

***Generácia Y*** je názov debutového štúdiového albumu speváčky Kataríny Kubošiovej, ktorá vystupuje pod umeleckým menom Katarzia. Album v roku 2013 vydalo hudobné vydavateľstvo Slnko Records. 

## Zoznam skladieb

## Referencie

Kategória:Debutové albumy
Kategória:Hudobné albumy z 2013
Kategória:Albumy speváčky Katarzie
Reakčná koordináta

**Reakčná koordináta** je abstraktná jednodimenzionálna koordináta, ktorá reprezentuje priebeh reakcie po reakčnej dráhe. Bežne je to geometrický parameter, ktorý sa mení počas premeny jednej alebo viacerých molekulárnych entít. V simuláciách molekulárnej dynamiky je reakčná koordináta nazývaná **kolektívnou premennou**.

Reakčná koordináta môže reprezentovať reálny systémy koordinát (napríklad dĺžky väzieb, väzbové uhly a iné). Napríklad pre homolytickú disociáciu molekuly vodíka by bolo vhodné použitie reakčnej koordináty pozdĺž koordináty odpovedajúcej väzbovej dĺžke H–H. Takisto možno ako reakčné koordináty použiť negeometrické parametre, napríklad väzbový poriadok, ale priama reprezentácia reakčnej dráhy pozdĺž takýchto koordinát môže byť náročná, hlavne pre zložitejšie reakcie.

Reakčná koordináta popisuje iný koncept, než je rozsah reakcie, čo je takisto opis priebehu reakcie, ktorý sa používa na opis zmeny zloženia reakčného systému (ako ďaleko je chemická reakcia od dokončenia).

Pri znázornení priebehu reakcie sa zvyčajne zobrazuje voľná energia v závislosti na reakčnej koordináte, čo ukazuje schematickú podobu energetického profilu (prierez hyperplochou potenciálnej energie), ktorý odpovedá danej chemickej reakcii.

náhľad|350x350bod|Znázornenie reakčnej koordináty a odpovedajúcej potenciálnej energie (vpravo) ako výrezu hyperplochy potenciálnej energie (vľavo).

## Tranzitný stav
V teórii tranzitného stavu je reakčná koordináta taká koordináta v množine kurvilineárnych koordinát získaných z kartézskych koordinát pre reaktanty, ktorá pre každý krok reakčného mechanizmu vedie hladko od konfigurácie reaktantu cez konfiguráciu tranzitného stavu ku konfigurácii produktu. Reakčná koordináta sa zvyčajne volí tak, aby gradient potenciálnej energie mal čo najmenší vzostup a najväčší zostup. Tranzitný stav u takejto reakčnej koordináte odpovedá lokálnemu maximu potenciálnej energie, ktorý odpovedá sedlovému bodu v hyperploche potenciálnej energie.

## Referencie

## Zdroj

Kategória:Fyzikálna chémia
Kategória:Kvantová chémia
Kategória:Teoretická chémia
Kategória:Počítačová chémia
Kategória:Molekulárna fyzika
Kategória:Chemická kinetika
Skupina armád

[odkaz=//upload.wikimedia.org/wikipedia/commons/thumb/4/44/Army_group_Nato.svg/200px-Army_group_Nato.svg.png|vpravo|náhľad|200x200bod| Značka pre skupinu armád alebo front v mapovej symbolike [Organizácia Severoatlantickej zmluvy|NATO]]
**Skupina armád** alebo aj **armádna skupina** je vojenská jednotka skladajúca sa z niekoľkých poľných armád  a prípadne aj menších samostatných, jej priamo podriadených jednotiek. Skupina armád môže byť v prípade koaličnej vojny zložená aj z armád viacerých štátov – napr. spojenecká 21. skupina armád na západnom fronte druhej svetovej vojny bola zložená z kanadskej 1. armády, britskej 2. armády a americkej 9. armády.

Skupina armád je často najväčšou jednotkou na jednom bojisku, len zriedka na ňom operuje viacero skupín armád jednej strany.

V Sovietskom zväze sa pre skupinu armád používal termín front.

## Referencie


## Zdroj
* 

## Pozri aj
*skupina armád Visla
*Armádna skupina (1941)

Kategória:Vojenské jednotky
Kategória:Vojenská terminológia
Pamätník Duša Chadžidekova (Plovdiv)

**Pamätník Duša Chadžidekova** () je pamätník dedikovaný Dušovi Chadžidekovi z prvej polovice 20. storočia v centrálnej časti mesta Plovdiv v Plovdivskej oblasti v južnom Bulharsku.

## Poloha
Pamätník sa nachádza v centrálnej časti mesta Plovdiv v parku Car Simeonova gradina pri jeho centrálnej aleji.

## Charakteristika a dejiny
Pamätník je vo forme busty na podstavci. Znázorňuje bulharského účastníka boja za cirkevnú nezávislosť, spoluzakladateľa tajného revolučného výboru v Plovdive, spolupracovníka Vasiľa Levského, Georgiho Benkovského a Zachariho Stojanova a donora bulharských škôl v Plovdive Duša Chadžidekova. 

Pamätník bol odhalený v priebehu roku 1938 pri príležitosti 60. výročia smrti Duša Chadžidekova. Bol postavený na základe iniciatívy obyvateľov pochádzajúcich z Čirpanu odkiaľ pochádzal aj  Dušo Chadžidekov. Jeho autorom bol sochár G. Kiselinčev. Po tom čo sa dostala v Bulharsku k moci komunistická strana, bol pamätník z parku odstránený a jeho ďalší osud ostal neznámy.  

V roku 2003 zhotovil na základe iniciatívy žiakov plovdivskej základnej školy nesúcej meno Duša Chadžidekova sochár Dimităr Čonov v parku repliku pôvodnej sochy z roku 1938. 

## Galéria

MonumentToDushoHadjidekov-Plovdiv01.jpg|pohľad na časť parku Car-Simeonova gradina s pamätníkom
MonumentToDushoHadjidekov-Plovdiv02.jpg|detailný pohľad na vrchnú časť pamätníku s bustou
MonumentToDushoHadjidekov-Plovdiv03.jpg|celkový pohľad na pamätník s prístupovým chodníkom


## Referencie

## Iné projekty

Kategória:Stavby v Plovdive
Kategória:Pamätníky v Bulharsku
Kategória:Architektúra z 1938
Armádna skupina

**Armádna skupina** môže byť:
*všeobecne: organizačná jednotka vojska, pozri skupina armád.
*konkrétne: názov zoskupenia poľných jednotiek slovenskej armády pri útoku na Sovietsky zväz, pozri Armádna skupina (1941).
Celibát (album)

***Celibát*** je názov štvrtého štúdiového albumu speváčky Kataríny Kubošiovej, ktorá vystupuje pod umeleckým menom Katarzia. Tento album v roku 2020 vydalo hudobné vydavateľstvo Slnko records. 

Na nahrávaní tohto albumu sa podieľalo viacero ľudí: Alexander Vincent, Aid Kid, Oliver Torr, LVCIFER, ako aj skupina hudobníkov ktorá s Katarziou spolupracovala pri jej druhom albume *[[Agnostika (album)|Agnostika]]* (2016). Na albume, *Celibát* dominuje súčasný elektronický pop, no nájdu sa na ňom aj kapelové pesničky či Katarziin prvý text v angličtine.

## Zoznam skladieb

## Výroba albumu
* Katarzia – spev
* Ela Tolstova – vokály (4, 5, 9)
* Lukáš Mutňanský – basová gitara (1, 2, 5, 9)
* Albert Romanutti – klavír (1, 2, 5, 9)
* Oliver Lipenský – bicie nástroje (1, 2, 5, 9)
* Vladimír Mikláš – elektrická gitara (1, 2, 4, 5, 7, 9)
* Cyril Dobrý – vokály (5)
;Produkcia
* koproducenti – LVCIFER (7), Pjoni (1, 2, 4–7, 9), Aid Kid (11)
* Alexander Vincent – mixovanie (10)
* Jonatan Pastirčák – mixovanie (1–9)
* Tomáš Havlen – mixovanie (1–9)

## Referencie

Kategória:Hudobné albumy z 2020
Kategória:Albumy speváčky Katarzie
N5 (album)

***N5*** je názov piateho štúdiového albumu speváčky Kataríny Kubošiovej, ktorá vystupuje pod umeleckým menom Katarzia. Tento album v roku 2021 vydalo hudobné vydavateľstvo Slnko records. 

Výsledný mix albumu *N5* vzišiel z práce Aid Kida, Isama Zinga a Olivera Torra. Mastering albumu mal na starosti holandský muzikant a masteringový inžinier Johanz Westerman.

## Zoznam skladieb

## Referencie

Kategória:Hudobné albumy z 2021
Kategória:Albumy speváčky Katarzie
Zuzana Mikulcová

**Zuzana Mikulcová** (* 1989, Rimavská Sobota) je slovenská speváčka, textárka a skladateľka.

## Hudobná kariéra
Zuzana Mikulcová vyštudovala štúdium spevu, skladby a aranžovania v populárnej hudbe na Pražskom hudobnom konzervatóriu. Už ako študentka vystupovala v rôznych televíznych reláciách, predstavila sa napríklad ako interprétka v programe *[[Legendy popu]]*. Spolu so svojou sprievodnou kapelou bola predskokankou koncertu Jamesa Blunta. Mesiac po tomto vystúpení získala druhé miesto na 30. ročníku súťaže Košický zlatý poklad (pieseň „Istý pocit“). V roku 2010 sa Zuzana Mikulcová stala víťazkou súťaže *Nové tváre slovenského jazzu*. 

Svoj  debutový album, ''Slová'', nahrala v roku 2015 s popdporou Slovenskej jazzovej spoločnosti a s pomocou grantu, ktorý jej poskytol Slovenský hudobný fond. Druhý sólový album, *[[Dievča (album Zuzany Mikulcovej)|Dievča]]*, vydala Zuzana Mikulcová v roku 2018. Zuzana Mikulcová vystupuje so svojou hudobnou skupinou, ktorej stabilnými členmi sú Michal Šelep (basová gitara), Štefan Szabó (elektrická gitara), Luboš Ežo Ambrozai (cajon, bicie nástroje).   

Počas svojej, aj keď nie ešte veľmi dlhej, profesionálnej kariéry Zuzana Mikulcová spolupracovala v rámci nahrávania svojich albumov, čí verejných vystúpení, s viacerými hudobníkmi, ktorí pôsobia v rôznych hudobných žánroch. S týmto účinkovaním v rôznych hudobných žánroch, či s interprétmi z rôznych krajín, súvisí aj základná myšlienka jej ďalšieho audiovizuálneho projektu spolupráce známych, či takmer náhodne nájdených ľudí zaoberajúcich sa hudbou, ktorý je nazvaný ''Fúzie''. Projekt bol vydaný na  nezvyčajnom hudobnom nosiči, ktorým je drevený USB kľúč a zo známejších tvárí je na ňom zúčastnený Dan Bárta, či Peter Lipa. Z projektu *Fúzie* pochádza aj coververzia pôvodnej skladby Petra Lipu, ktorá bola po novom nahraná ako duet so Zuzanou Mikulcovou a má názov „Nenápadný nápad“.  

## Diskografia
### Sólové albumy
;Štúdiové albumy
* *[[Slová (album)|Slová]]*, Slovak Music Fund, (2015)
* *[[Dievča (album Zuzany Mikulcovej)|Dievča]]*, Go2stage, (2018)
;EP
* *[[Fúzie (album)|Fúzie]]*, audiovizuálny projekt, edícia šiestich nahrávok na drevenom USB kľúči, vydavateľstvo Tranzistor, (2021)

### So zoskupením Sanyland
;Štúdiové albumy
* *[[Divné videnie]]*, Not On Label, (2011)

## Referencie

Kategória:Zuzana Mikulcová
Kategória:Slovenské speváčky
Kategória:Slovenské popové speváčky
Kategória:Slovenské džezové speváčky
Kategória:Slovenskí speváci-skladatelia
Kategória:Slovenskí skladatelia modernej hudby
Kategória:Slovenskí textári piesní
Kategória:Absolventi Pražského konzervatória
Kategória:Osobnosti z Rimavskej Soboty
Antigona (album)

***Antigona*** je názov tretieho štúdiového albumu speváčky Kataríny Kubošiovej, ktorá vystupuje pod umeleckým menom Katarzia. Album v roku 2018 vydalo hudobné vydavateľstvo Slnko records. 

Album *Antigona* Katarzia nahrávala v spolupráci s producentom Jonatánom Pastričákom. Nahrávky sú ovplyvnené elektronickou minimalistickou hudbou. Zvuk dopĺňajú až provokačné, spoločensky angažované texty, ktoré výrazovo kulminujú na hranici rapu. Tento prístup je reflexiou k nadčasovosti ústredného motívu rovnomennej divadelnej inscenácii v SND, pre ktorú vznikli. Je ním boj jednotlivca so spoločnosťou.

## Zoznam skladieb

## Referencie

Kategória:Hudobné albumy z 2018
Kategória:Albumy speváčky Katarzie
Pamätník Christa Boteva (Plovdiv)

**Pamätník Christa Boteva** () je pamätník dedikovaný Christovi Botevovi z prvej polovice 20. storočia v centrálnej časti mesta Plovdiv v Plovdivskej oblasti v južnom Bulharsku.

## Poloha
Pamätník sa nachádza v centrálnej časti mesta Plovdiv v parku Car Simeonova gradina v jeho centrálnej časti.

## Charakteristika
Pamätník vo forme busty na podstavci znázorňuje bulharského revolucionára a básnika Christa Boteva. Pamätník bol odhalený v priebehu roku 1927. Ide tak o prvý bulharský pamätník vôbec, ktorý bol odhalený na území Plovdivu. Jeho autorom je sochár Vasil Vičev. 

## Zaujímavosť
* V priebehu roku 2019 navštívila Plovdiv delegácia z japonského mesta Okajama, ktoré je partnerským mestom Plovdivu. Keďže na delegácii zanechal pamätník Christa Boteva pozitívny dojem, rozhodlo sa, že bude zhotovený pamätník Christovi Botevovi podobný tomu v Car Simeonovovej gradine a darovaný mestu Okajama, kde bude tiež nainštalovaný v rámci mestského parku. Ide zároveň o recipročnú akciu, keďže v roku 1992 mesto Okajama darovalo Plovdivu sochu japonského samuraja, ktorá sa v Plovdive náchádza práve v parku Car Simeonova gradina.

## Galéria

HristoBotevMonument-Plovdiv02.jpg|pohľad na časť parku Car Simeonova gradina s pamätníkom
HristoBotevMonument-Plovdiv01.jpg|detailný pohľad na vrchnú časť pamätníku s bustou
HristoBotevMonument-Plovdiv03.jpg|celkový pohľad na pamätník s prístupovým chodníkom


## Referencie

## Iné projekty

Kategória:Stavby v Plovdive
Kategória:Pamätníky v Bulharsku
Kategória:Architektúra z 1927
Štefan Hudec

**Štefan Hudec** môže byť:
* slovenský spevák a rezbár, pozri Štefan Hudec (spevák)
* slovenský stomatológ a politik, pozri Štefan Hudec (stomatológ)

Hudec, Štefan